CELEX: 32007R0917
Language: sl
Date: 2007-07-31 00:00:00
Title: Uredba Komisije (ES) št. 917/2007 z dne 31. julija 2007 o določitvi najnižje cene, ki se plača proizvajalcem za nepredelane suhe fige, in višine pomoči za proizvodnjo suhih fig za tržno leto 2007/2008

1.8.2007   
            
            
               SL
            
            
               Uradni list Evropske unije
            
            
               L 200/40
            
         
      UREDBA KOMISIJE (ES) št. 917/2007
   z dne 31. julija 2007
   o določitvi najnižje cene, ki se plača proizvajalcem za nepredelane suhe fige, in višine pomoči za proizvodnjo suhih fig za tržno leto 2007/2008
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1) in zlasti člena 6b(3) in 6c(7) Uredbe,
   ob upoštevanju naslednjega:
   
               (1)
            
            
               Člen 3(1)(c) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (2), določa datume tržnih let za suhe fige.
            
         
               (2)
            
            
               Člen 1 Uredbe Komisije (ES) št. 1573/1999 z dne 19. julija 1999 o določitvi podrobnih pravil za uporabo Uredbe Sveta (ES) št. 2201/96 glede značilnosti suhih fig, ki dobivajo podporo iz programa proizvodne pomoči, določa merila (3), ki jim morajo proizvodi ustrezati, da imajo lahko koristi od najnižje cene in pomoči.
            
         
               (3)
            
            
               Zato je primerno določiti najnižjo ceno in višino pomoči za proizvodnjo za tržno leto 2007/2008 v skladu z merili, določenimi v členih 6b in 6c Uredbe (ES) št. 2201/96.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za proizvode, predelane iz sadja in zelenjave –
            
         SPREJELA NASLEDNJO UREDBO:
   Člen 1
   Za tržno leto 2007/2008 se najnižja cena iz člena 6a(2) Uredbe (ES) št. 2201/96 določi na 1 018,38 EUR za tono neto teže nepredelanih suhih fig franko prostori proizvajalca.
   Za tržno leto 2007/2008 se višina pomoči za proizvodnjo v okviru člena 6a(1) Uredbe (ES) št. 2201/96 določi na 258,57 EUR na tono neto teže suhih fig.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. julija 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 29. Uredba, kakor je bila nazadnje spremenjena z Aktom o pogojih pristopa Republike Bolgarije in Romunije in prilagoditvah pogodb, na katerih temelji Evropska unija (UL L 157, 21.6.2005, str. 203).
   
      (2)  UL L 218, 30.8.2003, str. 14. Uredba, kakor je bila nazadnje spremenjena z Uredbo (ES) št. 1663/2005 (UL L 267, 12.10.2005, str. 22).
   
      (3)  UL L 187, 20.7.1999, str. 27.